text: Klar til Super Bowl
  05 februar 2012 kl. 16.25
  Søndag nat sparkes årets vigtigste kamp i gang for de mange fans af amerikansk fodbold. Det markeres ved flere arrangementer i Syd- og Sønderjylland.
  Natten til mandag bliver ikke så søvndyssende og rolig, som den plejer. Flere steder i landsdelen samles fans af amerikansk fodbold for at følge med i NFL-finalen, der bedre er kendt under navnet Super Bowl.
  Finalen står i år mellem østkystholdene New York Giants og New England Patriots. Så der er lagt op til et brag af en finale, når kampen skydes i gang klokken 00:30.
  Flere arrangementer er fulgt i kølvandet på den store finale, og er man til direkte sport på storskærm, kan dette blandt andet lade sig gøre i Biocenter Kolding og Megascope i Horsens, mens sportsbarer som Lucky?s Sports-Bar i Vejle også byder på direkte finale fra Amerika.
  